Black het sewe pryse gewen. Hy is as die manlike kunstenaar van die jaar en nuweling van die jaar aangewys. Sy album Skepe het die prys vir beste album van die jaar en digitale album van die jaar gewen, terwyl die liedjie “Skepe” ook as digitale liedjie van die jaar en gewildste liedjie van die jaar aangewys is. Hy het ook die prys vir beste verkoper ontvang.
Black sê hy is tans in die ateljee besig om aan sy nuwe album te werk en kan nie wag om dit met almal te deel nie.
“Baie dankie aan Ghoemas en kykNET vir die geleenthede en die bydrae wat julle lewer tot die sukses van elke Afrikaanse kunstenaar in ons land,” sê hy.
Die span van Inhoud Huis het Black en sy baard by ’n optrede by ’n restaurant in Pretoria raakgesien toe hy ná 16 jaar van musiekmaak besluit het om voltyds sy passie uit te leef.
Black het ook ’n projek, Be That Guy, begin om kinders oor die land heen aan ’n positiewe ingesteldheid te help bou.
Die sangers is Terry Goliath, ’n matriekleerling aan die Hoërskool Sentraal, en Mirriam Bokala, ’n student in haar eerste jaar aan die Odeion Skool vir Musiek (OSM).
Petro Engelbrecht, die stigter van Rhapsody in Bloem, stort die kaartjiegeld van elke konsert in ’n fonds vir ’n beurs aan ’n musiekstudent of ’n leerling wat musiek gaan studeer.
Die vorige twee wenners is die violis Paul Loeb van Zuilenburg, ’n student in sy derde jaar aan die Universiteit van Kaapstad se musiekkollege, en die fluitspeler Nina Cilliers, ’n derdejaarstudent aan die OSM.